**Raspravljački školski esej**Raspravljački školski nikako ne predviđa niti očekuje jedinstveni odgovor. Dapače, od učenika se očekuje da predoči svoje osobno iskustvo i pokaže sposobnost analiziranja i sintetiziranja teme koju propituje. Pred Vama je ulomak iz eseja *Kultura u množini* M. de Certea*.* Pozorno ga pročitajte, a zatim i smjernice za pisanje školskoga eseja ispod teksta. Redoslijed ponuđenih smjernica ne obvezuje Vas u Vašem oblikovanju školskoga eseja. Svoj školski esej oblikujte kao zaokruženu cjelinu (uvod, razradba, zaključak). Najprije pišite koncept, a na kraju uredno prepišite na list papira (čistopis). Školski esej možete ispravljati na konceptu, ali ne i na čistopisu. Pazite da Vaš školski esej bude pravopisno i gramatički točan. **Školski esej treba imati od 250 do 400 riječi.  
Na kraju izbrojite riječi i napišite njihov broj na list za čistopis.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KULTURA I ŠKOLA

U suvremenome svijetu škola gubi stečeni naziv hrama kulture. Ta je impozantna  
građevina s četvrtastim dvoranama i pravocrtnim hodnicima (arhitektonskom  
projekcijom obrazovanja koje se u njoj nudilo) stoljećima davala selu ili gradu pečat  
kulturne moći. Danas je situacija drugačija. Kulturna moć više nije smještena u školi,  
već posredstvom televizije, radija, računala, reklama, oglasa i različite trgovine ulazi u  
svaki prostor. Škola je kao predstavnica države na pedagoškome području do jučer u  
obitelji nalazila i sugovornika i protivnika. Danas se i škola i obitelj nalaze u obratnome  
položaju. Budući da je obitelj preplavljena televizijskom slikom, u školi bi se trebalo učiti  
kako se služiti mnogobrojnim informacijama koje pristižu u domove. Škola bi mogla  
oblikovati jezgru u kojoj nastavnici i učenici kritički razmatraju vlastito iskustvo polazeći  
od podataka pristiglih iz drugih izvora. U tome smislu ona i dalje ostaje ustanova  
ovlaštena da širi kulturni model oblikovan u središtu moći. Masovni mediji svakodnevno  
ugrožavaju tu njezinu ulogu pa je pitanje jesu li prosvjetni radnici u središtu kulture ili  
na njezinu rubnome dijelu. Stoga je nužno da škola bude kritična prema kulturi koju šire  
masovni mediji. Obrazovanje danas živi u nekoliko oblika. S jedne strane ono živi u  
okamenjenome svijetu: centralizirana administracija paralizira nastavno tijelo i izaziva  
kulturnu latentnost i konzervativizam. Naziru se, međutim, i obrisi nove organizacije  
obrazovanja kao što su ugovori između poduzeća sa školom, odnosno sveučilištem ili  
cjeloživotno obrazovanje. Novonastali oblici mijenjaju tromi školski sustav i nisu više  
doslovce škola. Obrazovanje se hotimice proširilo izvan institucionalne škole u obliku  
samoobrazovanja, premda je taj model do jučer služio školi. Mnogobrojni stručni  
časopisi pružaju široko obrazovanje od tehničke analize do promišljanja o vrijednostima.  
Sve je više stručne literature namijenjene djelatnostima u slobodno vrijeme kao što su  
vrtlarstvo, graditeljstvo, stvaralačko pisanje itd. Ona je jednako važna kao i školski  
udžbenici. Ako se školi i može prigovoriti da je troma i na margini zbivanja, kulturi  
ponuđenoj u stručnim ili tehničkim centrima može se reći da je koristoljubiva. Tu kulturu  
pokreće profit - proizvodi koje treba prodati, vještina ili vrsta privrede koju valja  
promovirati. (Prema: M. de Certeu, Kultura u množini) Smjernice za pisanjeOpišite razloge koji ugrožavaju kulturnu ulogu škole. Navedite nove kulturne zadaće koje bi  
suvremena škola trebala razvijati. Što mislite o tim novim zadaćama? Koje su to različite  
vrste kulturnih izvora koji preuzimaju ulogu škole? Usporedite svoje obrazovanje s  
nekadašnjim i sadašnjim zadaćama škole. Što Vi mislite kakva je uloga škole kao  
prenositeljice kulture u suvremenome medijskome pejzažu? Omogućuje li nam škola još  
uvijek da bolje čitamo svijet ili će ipak morati potražiti novo mjesto i ulogu u odnosu na  
druge kulturne izvore koji su nam dostupni?

**ESEJ**

**(radna verzija)**

\*Tekst M. de Certena „Kultura u množini“ govori o odnosu kulture i škole kako u prošlosti (ili prošlim vremenima) i sadašnjost, točnije o tome koliko se taj odnos promijenio na štetu škole. Postavlja se pitanje zašto je to tako?

1. smjernica

Kulturna uloga škole tog „hrama kulture“ sve više nestaje u suvremenom svijetu. Sve veći utjecaj televizije, radija, računala, interneta, oglasa i trgovina ušlo je u svaki naš prostor, prevenstveno mentalni prostor.

2. i 3. smjernica

Suvremena škola morala bi pratiti društvena zbivanja, prilagođavati im se, ali ne i podvrgavati se. Oni ne smiju biti gospodari kulture škole. Suvremena škola morala bi razvijati vještine za cjeloživotno učenje, jer učimo cijeli naš život, a ne samo dok smo u školi. „Danas se i škola i obitelj nalaze u obratnome položaju“ Učenje je i zabava, a ne samo bubetanje suhoparnih činjenica.

4. smjernica

Svi ti različiti kulturni izvori koji žele preuzeti ulogu škole ne donose i sve najbolje. Stoga je potrebno da škola bude kritična prema kulturi koju nude masovni mediji (ili mediji različitih profila li različiti mediji)

5. i 6. smjernica

Uspoređivati svoje obrazovanje s nekadašnjim putem zadaća škole težak je i lagan zadatak. Ako se prisjetim priča svojih roditelja onda se zadaće i nisu nešto promijenile. I dalje „bubetamo“. Međutim, ipak postoje neke promjene. Mi imamo predmet računalstvo, ekologija, stručni predmeti se prilagođavaju promjenama, ali sve to ide vrlo sporo. Treba učiniti puno rezova jer se svijet oko nas prebrzo mijenja, a škola to ovim načinom i zadaćama ne može pratiti. Škola se mora mijenjati jer se obrazovanje može naći i izvan nje. Mnogobrojni stručni časopisi omogućuju široku lepezu analiza i samopromišljanja.

7. smjernica

Škola nije profitabilna ustanova kao što su to različiti mediji. Stoga, škola mora mijenjati i svijet oko sebe, a ne samo sebe. Ona mora ostati i dalje obrazovna i kulturna ustanova, troma u svojim promjenama(samo dok se uhvati „ritam“ prilagođavanja), ali bez nje ne možemo postojati.

**ESEJ (čistopis)**

Tekst M. de Certena „Kultura u množini“ govori o odnosu kulture i škole u prošlosti i sadašnjost, točnije o tome koliko se taj odnos promijenio na štetu škole. Postavlja se pitanje zašto je to tako?

Kulturna uloga škole tog „hrama kulture“ sve više nestaje u suvremenom svijetu. Više je razloga koji su tome doprinijeli. Uzrok leži u sve većem utjecaju televizije, radija, računala, interneta, oglasa, ali i raznih trgovina koje su ušle u svaki naš prostor, prevenstveno mentalni prostor.

Suvremeno društvo draži i suvremenu školu, školu u kojoj bi se razvijali stavovi i vještine kao i kritičko razmišljanje. Suvremena škola morala bi pratiti društvena zbivanja, prilagođavati im se, ali ne i podvrgavati se. Mediji ne smiju biti gospodari kulture škole. Suvremena škola morala bi razvijati vještine za cjeloživotno učenje, jer učimo cijeli naš život, a ne samo dok smo u školi. .“ Škola bi mogla oblikovati jezgru u kojoj nastavnici i učenici kritički razmatraju vlastito iskustvo polazeći od podataka pristiglih iz drugih izvora.“

Učenje bi trebalo biti i zabava, a ne samo „bubetanje“ suhoparnih činjenica.

Svi ti različiti kulturni izvori koji žele preuzeti ulogu škole ne znači kao donose i sve najbolje. Stoga je potrebno da škola bude kritična prema kulturi koju nude mediji različitih profila.

Suvremena škola mijenja i zadaće škole. Stoga uspoređivati svoje obrazovanje s nekadašnjim putem zadaća škole težak je i lagan zadatak. Ako se prisjetim priča svojih roditelja onda se zadaće i nisu nešto promijenile. I dalje „bubetamo“. Međutim, ipak postoje neke promjene. Uveli su se neki nov predmeti kao što su računalstvo, ekologiju, a stručni predmeti se prilagođavaju promjenama, ali sve to ide vrlo sporo ako se želimo uspoređivati s obrazovanjem u nekim drugim zemljama. Treba učiniti puno rezova jer se svijet oko nas prebrzo mijenja, a škola to ovim načinom i zadaćama ne može pratiti. Škola se mora mijenjati jer se svijet oko nje prebrzo mijenja . Svakodnevno smo „bombardirani“ novim informacijama. jer se obrazovanje može naći i izvan nje. Mnogobrojni stručni časopisi omogućuju široku lepezu analiza i samopromišljanja.

Škola se mora mijenjati, ali ona mora mijenjati i svijet oko sebe. Škola nije profitabilna ustanova kao što su to različiti mediji. Ona mora ostati i dalje obrazovna i kulturna ustanova, spora u svojim promjenama (samo dok se uhvati „ritam“ prilagođavanja), ali bez nje, kao suvremeno društvo, ne možemo postojati.

(372 riječi)